open-index/open-wikipedia-markdown huggingface dataset:
Judith Kerr

I **Anna Judith Gertrud Helene Kerr** (14 ya ing Junio 1923 – 22 ya ing Mayo 2019) talasúlat ya ampóng talagúlis a Britanicang míbait king Alemaniang magyit nóng apúlung miliun a copia déng mísalí karéng librú na king mabílug a yátu. Miglalang yang librung maki laráwan a miglambat king paglaláwé ning maldâ, anti king serieng *[[Mog (Judith Kerr)|Mog]]* ampo ing *[[The Tiger Who Came to Tea]]* ampó réng mépúring novela pára karéng kayanakan, anti king *[[When Hitler Stole Pink Rabbit]]*, a makabási king bié na, at bábié paglaláwé ning anak king pámanákas king pámanalípit nang Hitler anyang Kadwang Gerang Pangyátu. Míbait ya anyang Republicang Weimar, at mintá ya king Britania kayábé ya ing familia na anyang 1935 bá nang takásan ing pámanalípit karéng Nazi.
Wole Soyinka

I **Akinwande Oluwole Babatunde Soyinka** (míbait 13 ya ing Julio 1934), a kilála king lagyung **Wole Soyinka**, métung yang Nigerian a talasulat drama, novelista, poeta ampóng talasúlat sanésé king amánung Ingles. Ya ing tínanggap king Galal a Nobel king Malagung Paniulat, anyang 1986 pára king "malépáran a paglaláwéng pangculturang king parálan a poeticang máglalang king pámaglaráwan king bié", Ya ing mumunang Africano ibat king mauli ning Sahaang mirinan makanyan a galal.
Mohsin Hamid

I **Mohsin Hamid**  (mibait 23 ya ing Julio 1971) métung yang British Pakistaning novelista, talasúlat ampóng brand consultant. Déng novela na ílá pin déng *[[Moth Smoke]]* (2000), *[[The Reluctant Fundamentalist]]* (2007), *[[How to Get Filthy Rich in Rising Asia]]* (2013), *[[Exit West]]* (2017), ampóng *[[The Last White Man]]* (2022).
Yann Martel

I **Yann Martel**  (míbait 25 ya ing Junio 1963) métung yang Canadianong talasúlat a sínúlat king novelang sínambut king [Man Booker Prize, ing *[[Life of Pi]]*, an international bestseller published in more than 50 territories. It has sold more than 12 million copies worldwide and spent more than a year on the bestseller lists of the *New York Times* and *The Globe and Mail*, among many other best-selling lists. Megawa yang pelicula ing *Life of Pi* nung nu i Ang Lee ing director, garnering four Oscars including Best Director and winning the Golden Globe Award for Best Original Score.
Ben Lerner

I **Benjamin S. Lerner** (míbait February 4, 1979) metung yang Americanung poeta, novelista, talaturung sanese (essayist0, critico and ampong talaturu. Tinanggap yang fellowship ibat king katatagan (foundation) a Fulbright, Guggenheim, and MacArthur i Lerner, a meging finalist kareng galal a National Book Award for Poetry ampong Pulitzer Prize for Fiction. Lerner teaches at Brooklyn College, where he was named a Distinguished Professor of English in 2016.
Tsitsi Dangarembga

I **Tsitsi Dangarembga** (míbait 4 ya ing Febrero 1959) métung yang Zimbabwean a novelista, talasúlat drama ampóng talagawang pelicula. Ing múmúná nang novela, ing *[[Nervous Conditions]]* (1988), ing mámánang míbulalag king Ingles ning metung a babaying Matuling ibat king Zimbabwe, mepili ya king BBC anyang 2018 a métung karéng dinálan (100) a mánimúnang librung minyé alkus ó migpórma king yátu. She has won other literary honours, including the Commonwealth Writers' Prize and the PEN Pinter Prize. In 2020, her novel *[[This Mournable Body]]* was shortlisted for the Booker Prize. In 2022, Dangarembga was convicted in a Zimbabwe court of inciting public violence, by displaying, on a public road, a placard asking for reform.
Louis Pasteur

I **Louis Pasteur**  (27 ya ing Diciembre 1822 – 28 ya ing Septiembre 1895) métung yang Frances a quimico (chemist) ampong microbiologo (microbiologist) a píkabaluan karéng kayang átuklasan a pámagbacuna, microbial fermentation, ampóng pasteurization, nung nú ing tauli pékilagyú dé kaya. Úli ning pámanialungsung na king quimica (chemistry), míka mákapagmulálang tagumpé king pámanintindi king sangkan ampóng pámaglisiá karéng sakit, a yang migbalangkas karéng pundacion ning pangmaldang kabulásan (public health) ampóng dakal king makabáyung medicina. Úli ning óbrá nang Pasteur, míligtas la rng bie da réng miliun-miliung táwu úli ning paniúlung karéng bacúná king rabies ampóng anthrax. Ya ing mítátag king makabáyung bacteriologia at gagalángan dé antimóng "ibpá ning bacteriología" and the "father of microbiology" (together with Robert Koch; the latter epithet also attributed to Antonie van Leeuwenhoek).
Joseph Lister

I **Joseph Lister, 1st Baron Lister** {(5 ya ing Abril 1827 – 10 ya Febrero 1912) métung yang cirujano (surgeon) , cientificong medico (medical scientist), experimental a patólogo (experimental pathologist) ampóng talapangúna king antiseptic surgery ampóng medicinang pámangilag (preventative medicine). Migdalá yang maragul a pámagbayu king kalalangan ning pámanopera ó surgery i Joseph Lister anti king pámagbáyú nang [John Hunter (surgeon)|John Hunter]] king ciencia ning pámanopera.
Alfred Nobel

I **Alfred Bernhard Nobel**  (21 ya ing Octubre 1833– 10 ya ing Diciembre 1896) métung yang Suecong (Swedish) quimico, inieru, inventor, negociante ampóng filántropo. Kilála king pámanimbéntu king dinamíta ampó pa king pámagpamána king kayang pibandian pára king pámitátag ning Galal a Nobel. Dakal ya múrin inambag king ciencia, at maki 355 ya  patent king mabílug nang bié. Ing kabalítan nang díling a-imbéntung Nobel yá pin ing dinamita, métung a explosivo ó pamakbung a gágámit nitroglycerina; míka patent ya anyang 1867.
Jane Smiley

I **Jane Smiley** (míbait 26 ya ing Septiembre 1949) métung yang Americanang novelista. Sínambut yang Galal a Pulitzer para king Katsa (Pulitzer Prize for Fiction) anyang 1992 pára king kayang novelang *[[A Thousand Acres]]* (1991).
Antonie van Leeuwenhoek

I **Antonie Philips van Leeuwenhoek** (24 ya ing Octubre 1632 – 26 ya ing Agosto 1723) métung yang Olandes  (Dutch) a microbiólogo ampóng micropista anyang Panaun ning Gintú ning Ciencia ampóng Tecnología king Holanda. Tírú né ing saríli na king ciencia, at maralas áusan déng "Ibpa ning Microbiologia", at métung karéng múmúnang micropista ampóng microbiólogo. Píkabaluan yang díli i Van Leeuwenhoek king kayang talapagpaúnang óbra king microscopía ampó ing ambag na king pámitikdó na ning microbiologia antimóng sangá ning ciencia.
Pitagoras

I **Pitágoras ning Samos** ó **Pythagoras of Samos** king Inglis (c. 570 – c. 495 BC) metung yang filosofo ampóng matematicong Griegong mítátag king filosofiang Pitagorismo ó Pythagoreanism.  Míbait ya king Samos, at píkabaluan la king Magna Graecia déng tuturú na king filosofia ampóng relihion, at déti méka-influencia la karéng filosofia nang Plato, Aristotle, at kapamílatan da, ing filosofia ning albugan king pangkabilúgan. Makatuglung ya ing lagyú na king Teorema nang Pitagoras ó Pythagorean theorem.
Gottfried Wilhelm Leibniz

I **Gottfried Wilhelm Leibniz** (1 ya ing Julio 1646 [O.S. 21 ya ing Junio] – 14 ya ing Noviembre 1716) métung yang Aleman a polymath a activo antimóng matematico, filosofo, cientifico, diplomatico ampóng abugado. Ináus déng "tauling universal a henio" i Leibniz úling king kabiasnán na karéng miyáyaliwang sangá ning kabiasnan.
Leopold von Ranke

I **Leopold von Ranke**  (21 ya ing Diciembre 1795 – 23 ya ing Mayo 1886) métung yang Aleman a historiador ampóng mítátag king makabáyung source-based history. Ápalyári né king kayang pámanurû ing kaparalánan a seminar teaching king kayang clasi, at tínútuk ya king pámanialungsung kapamílatan da réng arquivo ampó ing ing pámaniurí karéng documento king kasalésáyan.
Garrison Keillor

I **Gary Edward** "**Garrison**" **Keillor**  (míbait 7 ya ing Agosto 1942) métung yang Americanung talasúlat, magcanta,  [humorist]], voice actor, ampóng personalidad king radiu. Lélangán né ing palagé king radiung Minnesota Public Radio (MPR), ing *[[A Prairie Home Companion]]* (a télanán na manibat 1974 anggang 2016. Lélangán néng Keillor ing katsang balén king Minnesota, ing  Lake Wobegon, nung nú la milyári déng dakal karéng librú na, anti ing *[[Lake Wobegon Days]]* ampó ing *[[Leaving Home: A Collection of Lake Wobegon Stories]]*.
Joseph Priestley

I **Joseph Priestley**  (24 ya ing Marzo 1733 – 6 ya ing Febrero 1804) métung yang Ingles a químico (chemist), filosofong natural, teólogo, gramático ampóng talaturû. Maygit lang 150 déng óbrá nang míbulalag, at mig-experimentu ya karéng pilang sangá ning ciencia.

I Priestley ing tatanggapan dang mékátuklas  king oxygen kapamílatán ning pángarúnut ning mercuric oxide kapamílatán ning pálî, at akawani ne kareng aliwang elementu anyang 774. Anyang mabie ya, makasandal ing reputacion na king cienciang Priestley king kayang pamanimbentu king carbonated water, deng kayang kasulatan king  electricidad, ampo ing pamanuklas na kareng pilang "angin" (gases), at kareti ing pikabaluan dili ya pin ing  ausan nang  "dephlogisticated air" (oxygen) Priestley. Úli ning pámagpursigí nang Priestley a ipamingwá ya ing teoria ning phlogiston at isakwil ya ing dáratang a chemical revolution, mélakwan yang mágdilidíli king comunidad da réng cientifico.
Tycho Brahe

I **Tycho Brahe** (14 ya ing Diciembre 1546 - 24 ya ing Octubre 1601) métung yang Danes (Danish ) a astrónomo, a kilála karéng kayang taganang malépáran ampóng exactung pámagumasid a astronómico. Anyang panaún na, kilála ya antimóng astronómo, astrólogo ampóng alquimista (alchemist). Ya ing tauling maulagang astrónomo báyú ya méimbéntu ing telescopio.
Sir Christopher Wren

I **Sir Christopher Wren**  (30 ya ing Octubre 1632 [O.S. 20 ya ing Octubre] – 8 ya ing Mazo 1723 [O.S. 25 ya ing Febrero])  – 8 ya ing Marzo [O.S |25 ya ing Febrero) métung yang Ingles a arquitecto, astronómo, matematico ampóng fisico (physicist) a métung karéng pupurian dang díling arquitecto king kasalésáyan ning Inglaterra. Kilála ya king óbrá na king estilong Baroccong Ingles (English Baroque),   at ya ing mirinan responsibilidad king pámanikdóng pasibáyu karéng limampúlu't adwang (52) pisamban king Lakanbalen ning London kaybat ning Mapiang Silab ning  of London anyang in 1666, kayáb né ing kayang obra maestra, ing St Paul's Cathedral, king Ludgate Hill, a miyárî anyang 1710.
William Herschel

I **Frederick William Herschel** (15 ya ing Noviembre 1738– 25 ya ing Agosto 1822) métung yang Aleman-Britanicong (German-British)  astrónomo ampóng compositor.  Maralas mégóbrá ya kayábé ning wáli na ampó ing kalúpa nang astrónomong  i Caroline Herschel. Míbait ya king Electorate ning Hanover i William Herschel, at tíkián né ing táta na king bándang militar ning Hanover, báyú ya minális king Gran Bretania anyang 1757 anyang edad a disinuébi.
Claudio Ptolomeo

I **Claudio Ptolomeo** ó **Claudius Ptolemy** king Inglis ( c. 100 – c. 170 AD) métung yang Alejandrinong (Alexandrian) matemático, astrónomo, astrólogo, geógrafo ampóng teórico king musica (musical theorist), a sínúlat manga labing-adwang kasulátan a cientifico, nung nú atlú la réng maulaga king cienciang Byzantine, Islamico, ampó king albugang Europa.
Johannes Kepler

I **Johannes Kepler**  (27 December 1571 – 15 November 1630) métung yang Aleman a astrónomo, matemático, astrólogo, filósofong natural, ampóng talasúlat king musica. Métung yang manimúnang taúan king revolucion a cientifico anyang ka-17 a siglu, at píkabaluan yang díli karéng batas ning pamangimut da réng planeta, at déng kayang librung *[[Astronomia nova]]*, *[[Harmonice Mundi]]*, ampong *[[Epitome Astronomiae Copernicanae]]*, még-influencia la kang Isaac Newton, at mégi lang métung karéng fundacion ning kayang teoria ning pangkabilúgan a gravitacion. Úli ning lépáran ampóng báyat ning efectu ning óbrá na, mégí yang métung karéng talatátag ampóng ibpá ning makabáyung astronomía, ing kaaparalánang cientifico (scientific method), ing cienciang natural, ampó ing makabáyung ciencia.
Truman Capote

I **Truman Garcia Capote** métung yang Americanung novelista, talasúlat senaryo, talasúlat drama ampóng artista. Mépúrí lang anting clasica king literatura déng áliwá nang makúyad a salítâ, novela ampóng drama, kayábé né ing novellang *[[Breakfast at Tiffany's (novella)|Breakfast at Tiffany's]]* (1958) ampó ing kayang novela ning tutung crimen, ing *[[In Cold Blood]]* (1966), a méyáus "non-fiction novel". Míyális nó karéng maygit adwang púlung pelicula ampóng drama king television déng kayang óbra.
Eugène-François Vidocq

I **Eugène-François Vidocq**  (24 ya ing Julio 1775 – 11 ya ing Mayo 1857) métung yang Frances a criminal a méging criminalista, at ing istoriá ning bié na mégi yang inspiracion karéng mápilang talasúlat, anti kari Victor Hugo, Edgar Allan Poe ampóng Honoré de Balzac. Mégí yang talatátag ning múmúnang agencia ning Franciang mág-investiga king crimen, ing Sûreté nationale, ampó ing pékapun ning múmúnang privadong agenciang detective. Tutúring déng ibpá ning makabáyung criminologia i Vidocq  ampó ing pambangsang policia ning Francia. Tutúring déng múmúnang privadong detective.
Sally Ride

I **Sally Kristen Ride** (26 ya ing Mayo 1951 – 23 ya ing Julio 2012) métung yang Americanang  astronaut ampóng física (physicist). Míbait ya king Los Angeles, mékiábé ya king NASA anyang 1978, at anyang 1983 ya ing méging múmúnang Americana at katlung babáying sínulagpó king kalapdan (space), kaybat da réng cosmonaut a i Valentina Tereshkova anyang 1963 ampó i Svetlana Savitskaya anyang 1982. Ya ing anak díling Americanung astronaut a sínulagpó king kalapdan, a géwá na king edad a 32.
Chris Hadfield

I **Chris Austin Hadfield**  (míbait Agosto 1959) métung yang Canadian a retirádung astronaut, iniéru, pilotu ning eroplanung fighter, musico ampóng talasúlat. Ya ing múmúnang Canadian a gínawang actividad king kilwal ning sakén king kalapdan (outer space). Mékásulápó né karéng adwang mision ning space shuttle, at ya ing ménibálá king International Space Station (ISS). Báyú ya méging astronaut, migsilbí yang adwang púlu't limang banwa king Canadian Armed Forces antimóng pilotung eroplanung fighter ning Air Command.
Clyde Tombaugh

I **Clyde William Tombaugh**  (4 ya ing Febrero 1906 – 17 ya ing Enero 1997) métung yang Americanung astrónomo. Átuklasán né ing Pluto anyang 1930, ing múmúnang bagéng ádiscubrí da kétang lugal a mayáus Kuiper belt kaybat na níta. Anyang médiscubrí ya, tuturing déng planeta ing Pluto, ónéng míyális ya categoria king  dwarf planet anyang 2006. Dakal ya múrin átuklasan a asteroid i Tombaugh, at minyád yang seriosung pámanialungsung karéng unidentified flying object.
Marc Garneau

I **Joseph Jean-Pierre Marc Garneau** (míbait 23 ya ing February 1949) métung yang Canadian a retiradung politico, retiradung mánungkúlan king Royal Canadian Navy ampóng sadyang astronaut a migsilbing ministro ning gabinete manibat 2015 anggang 2021. Kayánib ya king Liberal Party, i Garneau, a migsilbing minister of foreign affairs manibat Enero anggang Octubre 2021 ampóng minister of transport manibat Noviembre 2015 anggang Enero 2021. Ya ing Member of Parliament (MP) pára king Notre-Dame-de-Grâce—Westmount.
Louis Agassiz

I **Jean Louis Rodolphe Agassiz** (28 ya ing Mayo 1807 – 14 ya ing Diciembre 14, 1873) métung yang Americanung biólogo (biologist) ampóng geólogo (biologist) a at kikilalánan déng scholar ning kasalésáyan nang natural ning Yátu.
Booker T. Washington

I **Booker Taliaferro Washington** (5 ya ing Abril 1856 – 14 ya ing Noviembre 1915) métung yang Americanung talaturû, talasúlat, orador o mág-discursu, ampóng talaúsuk karéng mápilang pamuntuk ning Estados Unidos. Anyang pílatan ning 1890 ampóng 1915, métung yang pékapun ning comunidad da réng Matuling (Africano-Americano). Ménibat ya i Washington king tauling generacion da réng pekapun a Matuling a méragul king pánga-alípan at mégí yang mánimunang siwálá da réng sadyang alípan ampó réng palípí da.
John Glenn

I **John Herschel Glenn Jr.** (18 ya ing Julio 1921 – 8 ya ing Diciembre 2016) métung yang Americanung aviador, iniéru, astronaut, negocianti ampóng politicu. Ya ing katlung Americanung míras king kalapdan (space), ampó ing múmúnang Americanung dínúrut king yatu king kalapdan, at iti mékatatlú na géwâ anyang 1962. Kaybat nang mig-retíru king NASA, migsilbí  ya manibat 1974 anggang 1999 antimóng senador manibat king Ohio; anyang 1998, sínulagpó yang pasibáyu king kalapdan king edad ning 77.
Louis Braille

I **Louis Braille** (4 ya ing Enero 1809 – 6 ya ing Enero 1852) métung yang Frances a talaturû ampóng inventor ning parálan ning pámamásâ ampóng pámaniúlat, a pékilagyú dang braille kaya, a mégawá pára karéng táung bulag ó mágkasákit manákit. Magagámit ya king mabílug a yátu ing kayang sistema, at álus é ya pa míyalilan angga ngéni.
Linus Yale Jr.

I **Linus Yale Jr.** (4 ya ing Abril 4, 1821 – 25 ya ing Diciembre 1868) métung yang Americanung iniérung mecanical, talagawâ ó fabricante (manufacturer), at kayábé néng talatátag ning milionariung i Henry R. Towne king Yale Lock Company, a méging mánimunang fabrica da réng tarangca king Estados Unidos. Ya ing mánimunang expertu karéng tarangca king Estados Unidos, ampó ing pékamaulagang gágawá karéti. Anyang múmúnang dáké ning kadwang púlung siglo, atlung kápat da réng bancu king Estados Unidos ing gágámit karéng kayang tarangca. Píkabaluan yang díli karéng tarangcang inimbéntú na, lakwas na ing cerradura de cilindro  cylinder lock, at angga ngéni, malépáran pa múrin ing pámangamit ning básico ó pékabalangkas na níti, at yang magagámit karéng kéraklan karéng personal a tarangca ampóng caha de yerro.
Gregor Mendel

I **Gregor Johann Mendel** (20 ya ing Julio 1822 – 6 ya ing Enero 1884) métung yang Aleman-Checang biólogo (biologist), meteorólogo (meteorologist), matemático (mathematician), fraile ampóng abad (abbot) ning Abadía nang Santo Tomas St. Thomas' Abbey king  Margraviar ning Moravia. Míbait ya i Mendel king métung a familiang mágsalitang Aleman king Silesia, a a dáké ning Imperio ning Austria (a ngéni atiu king Republica Checa (Czech Republic), at anyang mété né, mékilala ya antimóng talatátag ning makabáyung ciencia ning genética (genetics). Agyáng pilan da nang líbung banwang bálú déng ortelánung ing pámagcasta karéti malyari nóng pasikanan déng calidad o tandang páintunan da, úling karéng experimentú nang Mendal karéng gisantis, a milyári kanítang pílatan ning 1856 ampóng 1863, mítikdó la déng pátakaran ó tuntúnan ning pámamulî ó pámagmána, a áusan da nang Mendelian a batas ning pámagmána.
Joseph Aspdin

I **Joseph Aspdin** (25 ya ing Diciembre 1778 - 20 ya ing Marzo 1855) métung yang Ingles a canteru, negocianti, ampóng inventor a ménikuang patent pára king Portland cement anyang 21 ya ing Octubre 1824.
Walter Reed

I **Walter Reed** (13 ya ing Septiembre 1851 – 22 ya ing Noviembre 1902) métung yang doctor king U.S. Army a ménibálá anyang 1901 king grupung migpatutú king teoria ning doctor a Cubanong i Carlos Finlay a sínábing ing yellow fever kakálat né ning métung a species ning yamuk, at é kapamílatán ning derechung pámitagkílan. Úli na níting kabaluan sínúlung la réng báyung sangá ning epidemiologia ampóng biomedicina, at ing múmúna nang búnga yá pin ing pámaniundú na ampóng pángayárí ning óbrá na king Panama Canal (1904–1914) ning Estados Unidos. Sindú néng Reed ing óbrang inumpisán nang Finlay at pénibalán nang George Miller Sternberg, a méyáus "múmúnang bacteriólogo ning Estados Unidos".
J. J. Thomson

I **Sir Joseph John Thomson**  (18 ya ing Diciembre 1856 – 30 ya ing Agosto 1940) métung yang Britanicong físico (physicist) ampo ing sínambut king Galal a Nobel king Física (Nobel Prize in Physics), a yang páramlan da king pámanuklas king electron, ing múmúnang particulang mas malatí pa king atomo ó puraksing a métuklas.
Felix Hoffman

I **Felix Hoffmann** (21 January 1868 - 8 February 1946) métung yang Aleman a químico (chemist) a píkabaluan king pámag-re-synthesize king diamorphine (a makabukud kang C.R. Alder Wright a mig-synthesize kaníti  23 báyu ita), a síníkat king lálam ning trade name ning Bayer a "heroin".  Yá múrin ing páramlan da king pámag-synthesize king aspirin, ónéng é malínó nung king saríli nang kúsa ini ó nung king lálam ning pámanibalá nang Arthur Eichengrün.
Babe Ruth

I **George Herman** "**Babe**" **Ruth** (6 ya ing Febrero 1895 – 16 ya ing Agosto 1948) métung yang Americanung profesional a mámiálung baseball a maki carerang mélambat adwang púlu't adwang (22) panaun (seasons), manibat 1914 anggang 1935. Míbansagan yang "**the Bambino**" ampóng "**the Sultan of Swat**" i Ruth, a migumpisa king carera na king MLB antimóng star a binakailing  (left-handed) pitcher para king Boston Red Sox, ónéng taganang síníkat ya antimóng métung a slugging outfielder pára karéng New York Yankees. Tutúring déng métung karéng mapiang díling bayáni king pásiknángan (sports heroes) king cultura ning Estados i Ruth, at ya ing áusan dé réng dakal a mapiang díling mámiálung baseball king kábang panaun. Anyang 1936, Ruth míyalal ya i Ruth king Baseball Hall of Fame antimóng métung karéng múmúnang limang inaugural members.
Tim Berners-Lee

I **Sir Timothy John Berners-Lee** (mibait 8 ya ing Junio 1955) a kilála múrin king lagyung **TimBL**, métung yang Ingles a computer scientist a píkabaluan díli antimóng ménimbéntu king World Wide Web, ing HTML markup language, ing sistemang URL , ampó ing HTTP. Métung yang professorial research fellow king University of Oxford ampóng professor emeritus king Massachusetts Institute of Technology (MIT).
Robert Koch

I **Heinrich Hermann Robert Koch** (11 ya ing Diciembre 1843 – 27 ya ing Mayo 1910) métung yang Aleman a doctor ó talapanúlu ampóng microbiólogo (microbiologist). Úling ya ing mékátuklas karéng sangkan da réng mákayáwang sakit antimó ing tuberculosis, cholera ampó ing anthrax, ya ing tutúring dang métung karéng mítátag king makabáyung ciencia ning bacteriología. Anyá pin míbansagan yang ibpá ning microbiología, kayábé nang Louis Pasteur), ampóng ibpá ning medical a bacteriología. Ing pámanuklas na king anthrax bacterium (*[[Bacillus anthracis]]*) anyang 1876 tutúring déng umpisá ning makabáyung bacteriología. Ginámit nóng Koch déng átuklasán na bá nang patunáyan a déng microbius "malyári lang maging sangkan ning particular ó bukud a sakit" at minié yang derechung pámipatúné ning germ theory of diseases, at úli na níti lélangán né ing cientificong bási ning kabulásang pangmaldâ ó public health, at iti miliun-miliun lang bié déng linigtas na. Anting óbrá ning bié na, tutúring déng métung karéng mítátag king makabáyung medicina.
Kary Mullis

I **Kary Banks Mullis** (28 ya ing Diciembre 1944 – 7 ya ing Agosto 2019) métung yang Americanung bioquímico (biochemist). Anting pámangilála king kayang papil king pámanimbéntu king kaparalánan a polymerase chain reaction (PCR), mídáké la king Galal a Nobel king Química (Nobel Prize in Chemistry) di Michael Smith at mírínan yang Japan Prize ita múring banwang ita. Mégí yang makalibútad a kaparalánan ing PCR king bioquímica ampóng biologíang  molecular, at agpang king *[[The New York Times]]*  "misná yang orihinal ampóng makabaldúgan, at antí néng pipitnan ing biología karéng adwang panaun, báyu ing PCR ampóng kaybat ning PCR."
Nils Bohlin

I **Nils Ivar Bohlin** (17 ya ing Julio 1920 - 26 ya ing Septiembre 2002) métung yang Suecong  (Swedish) iniérung mecanical ampóng inventor a ménimbéntu king three-point safety belt kábang magóbrá ya king Volvo.
Nathaniel Hawthorne

I **Nathaniel Hawthorne** (míbait a  **Nathaniel Hathorne**; 4 ya ing Julio 1804 – 19 ya ing Mayo 1864) métung a Americanung novelista ampóng talasúlat makúyad a salítâ. Makatútuk la king kasalésáyan, moralidad ampóng relihiun déng kayang obra.
Franz Liszt

I **Franz Liszt** (22 ya ing Octubre 1811 – 31 ya ing Julio 1886) métung yang compositor, pianista, director ning orquesta (conductor) ampóng talaturung musicang Romantico. Atin yang miyáyaliwang listaan da réng óbrá nang mégawá kilub ning ánam a decada, at tutúring déng métung karéng fertil ampóng ma-influenciang compositor ning kayang panaun, at ngéni, métung ya pa múrin karéng kabalítan a compositor ngéni.
Samuel Colt

I **Samuel Colt** (19 ya ing Julio 1814 – 10 ya ing Enero January  1862) métung yang Americanung  inventor, talagawâ ampóng negocianting mítátag king Colt's Patent Fire-Arms Manufacturing Company (a ngéni Colt's Manufacturing Company), at pépalyári na king negociu ing pangmarakálan a pámangawá karéng revolver.
Ivan Pavlov

I **Ivan Petrovich Pavlov** (26 ya ing Septiembre [O.S. 14 ya ing Septiembre] 1849 – 27 ya ing Febrero 1936)  métung yang Ruso ampóng Soviet a neurólogong experimental ampóng fisiólogong kilála king kayang pámanuklas king classical conditioning kapamílatan da réng experimentu karéng ásu.
Hank Aaron

I **Henry Louis Aaron** (5 ya ing Febrero 1934 – 22 ya ing Enero 2021), a pémansagan dang "**Hammer**" ó "**Hammerin' Hank**", métung yang Americanung profesional a baseball  right fielder ampóng designated hitter a mémialung adwang púlu't atlung panaun (23 seasons) king Major League Baseball (MLB), manibat 1954 anggang 1976. Tutúring déng métung karéng mapiang díling mámiálung baseball king kasalésáyan; mémiálung yang adwang púlu't métung a season king Milwaukee / Atlanta Braves king National League (NL) ampóng adwang season king Milwaukee Brewers king American League (AL). Anyang mig-retíru ya, i Aaron ing tátalan karéng kéraklan karéng mánimúnang power-hitting a record. Bilbal né ing maluat nang pang-carerang home run record na king baseball major league a tatalanán nang Babe Ruth, at ya ing pékapun king carera na kilub ning atlung púlu't atlung (33) banwa. Míka adwang púlu't ápat (24) yang home run bálang banwa manibat 1955 anggang 1973, at métung ya karéng adwá mung mámiálung a míras atlung púlû (30) ó maygit pang home run king métung a season limampúlung ukdú ó bésis o maygit pa.
Gustav Mahler

I **Gustav Mahler** (7 ya ing Julio 1860 – 18 ya ing Mayo 1911) métung yang Austro-Bohemian Romanticong a compositor a Romantico, at métung kareng mánimúnang director ning orquesta (conductor) ning kayang generacion. Antimóng compositor, antí yang méging tété king tradicion a Austro-Aleman ning kalabingsyam a síglu, ampó ing Modernismu ning múmúnang dáké ning kadwang púlung síglu.
Ernest Rutherford

I **Ernest Rutherford, 1st Baron Rutherford of Nelson** (30 ya ing Augosto 1871 – 19 ya ing Octubre 1937) métung yang físicong (physicist) Britanicong míbait king New Zealand a áusan dang "ibpá ning físicang nuclear", ampóng "mapyang díling experimentalista manibat kang  Michael Faraday". Anyang 1908, tínanggap yang Galal a Nobel Prize king Quimica "para karéng kayang pámaniúrí king pángasalbag da réng elementu, ampó ing química da réng sangkap a radioactivo." Ya ing múmúnang mírínan Galal a Nobel ibat king Oceania.
Michael Faraday

I **Michael Faraday**  (22 ya ing Septiembre 1791 – 25 ya ing Agosto 1867) métung yang Ingles a científicong (scientist) sínáup king pámagáral king electromagnetismo ampóng electroquímica (electrochemistry). Kayábé la karéng pékamaulagá nang átuklasán na déng principio ning electromagnetic induction, diamagnetism ampóng electrolysis. Úli ning kayang pámanialungsung king magnetic field a makapadúrut king conductor a mágdalang derechung corrienti, ápaltó néng Faraday ing conceptu ning electromagnetic field king física. Ápákit na múring Faraday a ing  magnetismo áyafectuan nó réng aslag ning aldó ampóng maki pámiyugne la réng adwâ. He similarly discovered the principles of electromagnetic induction, diamagnetism, and the laws of electrolysis. His inventions of electromagnetic rotary devices formed the foundation of electric motor technology, and it was largely due to his efforts that electricity became practical for use in technology.
Robert H. Goddard

I **Robert Hutchings Goddard** (5 ya ing Octubre 1882 – 10 ya ing Agosto 1945) métung yang  Americanung iniéru, profesor, físico ampóng inventor a pádamlá dang miglalang ampóng mítikdó king  múmúnang rocket a páganan ning liquido. Matagumpe neng pepasulagpong Goddard ing kayang rocket anyang 16 ya ing Marzo 1926, a migdala king panaun ning pamaniulagpo king kalapdan (space flight) ampong pamagbayu.
Georges Lemaître

I **Georges Henri Joseph Édouard Lemaître** (17 ya ing Julio 1894 – 20 ya ing Junio 1966) métung yang páring Catolicong Belga (Belgian) a físicong teórico (theoretical physicist)]], matemático, astrónomo, ampong profesor king física king Catholic University of Louvain. Ya ing minúnang minyé king teoriang ing pámandáyu da réng galaxia malyári yang ma-isplica king pámanlápad ning siklúban, a ácumpirmá na kaybat kapamílatán ning pámagumasid nang Edwin Hubble. Ya ing minúnang mémalangkas king "batas nang Hubble", a ngéni áusán nang batas a Hubble–Lemaître ning IAU, at bílalag né ing múmúnang pámagtantya ning Hubble constant anyang 1927, adwang banwa báyu ing articulo nang Hubble. I Lemaître mú naman ing migmunikálá king "teoriang Big Bang" ning umpisá ning siklúban, at ináus néng "hypotesis ning minunang atomo", at kaybat inaus neng "ing kamumulan ning yatu".
Edwin Hubble

I **Edwin Powell Hubble** (20 ya ing Noviembre 1889 – 28 ya ing Sept'embre 1953) métung yang Americanung  astrónomo. Taganang maulaga ing papil na king pámanikdó karéng larangan ning extragalactic astronomy ampóng observational cosmology.
Willis Carrier

I **Willis Haviland Carrier** (26 ya ing Noviembre 26, 1876 – 7 ya ing Octubre 1950) métung yang Americanung iniéru, a píkabaluan díli king kayang pámanimbéntu king modernung air conditioning. Inimbéntú néng Carrier ing múmúnang electricong air conditioner anyang 1902. Anyang 1915, tétag né ing Carrier Corporation, métung a companiang gágawang sistema ning pámamalî, pámagpayángin, ampóng air conditioning]] (HVAC).
Charles Francis Richter

I **Charles Francis Richter** (26 ya ing 1900 – 30 ya ing Septiembre 1985) métung yang Americanung sismólogo (seismologist) ampóng físico (physicist).

Píkabaluan yang díli i Richter antimóng miglalang king Richter magnitude scale, a anggang míka moment magnitude scale anyang 1979, migsilbí yang paniukad king sikan da réng ayun. Mírínan yang díwâ king articulo nang Kiyoo Wadati anyang 1928 dikil karéng mabábó ampóng malálam a ayun i Richter, at ginámit né ing scale ó paniukad anyang 1935 kaybat néng géwâ kayábé nang Beno Gutenberg; paréu lang mágóbra king California Institute of Technology.
Fritz Lang

I **Friedrich Christian Anton Lang**  (5 ya ing Diciembre 1890 – 2 ya ing Agosto 1976), a mas kilála king lagyung **Fritz Lang** métung yang Austriacong (Austrian) director pelicula, talasúlat senario ampóng producer a mégóbra king Alemania at kaybat king Estados Unidos. Métung ya karéng píkabaluan díling dáyû ibat king Alemania king pipágarálan Expressionism, at ináus néng "Master of Darkness" ning British Film Institute. Métung ya karéng tuturing dang ma-influenciang díling talagawang pelicula ning kábang panaun.
Narinder Singh Kapany

I **Narinder Singh Kapany** (31 ya ing Octubre 1926 – 4 ya ing Diciembre 2020) métung yang físicong (physicist) Indio-Americanong píkabaluan díli king óbrá na king fiber optics. Métung yang talapangúna king larangan ning fiber optics i Kapany, at kilála ya king pámikálat king terminu. Iáaus né ning periodicong *[[Fortune (magazine)|Fortune]]* métung karéng pitung 'E Mékilalang Bayáni ning Kadwang Púlung Síglu' úli ning inimbéntú nang karapatdápat king Galal a Nobel. Mírínan yang kadwá nang pékamátas a galal a civilian ning India, anyang méyangu né bié, anyang 2021. Menungkulan ya king Indian Ordnance Factories Service (IOFS). Inaluk néng  Jawaharlal Nehru, ing múmúnang Pun Ministru ning India, king puestung Scientific Adviser to the Defence Minister of India.
Frank Whittle

I Air Commodore **Sir Frank Whittle** (1 ya ing Junio 1907 – 8 ya ing Agosto 1996) métung yang Ingles a iniéru, inventor ampóng mánungkúlan king Royal Air Force (RAF) air officer. Ya ing paramla dang menimbéntu king maquinang turbojet.
Elvis Costello

I **Declan Patrick MacManus**  (mibait 25 ya ing Agosto 1954), a mas kilala king kayang talipanpaan a **Elvis Costello**, metung yang Ingles a talasulat canta, magcanta, producer placa, talasulat ampong lalage king television. Tuturing de reng critico king musica ii Costellong metung kareng talasulat cantang byasang dili ampong ampong mabeluan kareng miayaliwang bage king kayang heneracion. His biggest US hit single, "Veronica" (1989), reached number 19 on the *Billboard* Hot 100.
Adolf Dassler

I **Adolf** "**Adi**" **Dassler** (3 ya ing Noviembre1900 – 6 ya ing Septiembre 1978) métung yang Aleman a gágawang sapatus, inventor, ampóng negocianting  mítátag king companiang Aleman a gágawang susúlud king pasiknangan (sports) a Adidas. Wáli néng Rudolf Dassler, ing mítátag king Puma. Migdalá yang báyung kaparalánan king pámag-diséniung sapátus i Dassler, ampóng métung karéng promotor a kúkuang pámag-endorso ibat karéng mámialung ó atleta báng miragdagan ing pámanialí king karélang productu. Tinikdó néng Adi Dassler ing maragul díling gágawang susúlud ampóng gagamítan king pásiknangan. Anyang maté ya, atin yang labingpitung fabrica ing Adidas, ampong banwáhan a pánákitan a métung a biliung marks.
King C. Gillette

I **King Camp Gillette** (5 ya ing Enero 1855 – 9 ya ing Julio 1932) metung yang Americanung negocianting menimbéntung taganang masaling (bestselling) safety razor. Ing pámagbáyú nang Gillette yá pin ing maimpis ya, múra ya ampóng úgsé ya kaybat nang mégámit ing blade a gawá king bákal. Mágkamalí lang iyugné ya kang Gillette ing pámanimbéntu king razor and blades business model nung nú pisasalí dó réng razor bá lang misalí déng blade. However, Gillette Safety Razor Company adopted the business model from its competitors.
Rudolf Dassler

I **Rudolf** "**Rudi**" **Dassler** (26 ya ing Marzo 1898 – 27 ya ing Octubre 1974) métung yang Aleman a gágawang sapáátus, negociánti, kayánib king Nazi party ampóng mítátag king companiang susúlud pásiknángan (sportswear company) a  Puma.
Charles Wheatstone

I **Sir Charles Wheatstone**  (6 ya ing Febrero 1802 – 19 ya ing Octubre 1875), métung yang Ingles a cientifico (sciemtist) ampóng inventor da réng dakal karéng métuklas king ciencia ampóng tecnologia anyang panaun a Victorian era, kayábé ya ing English concertina, ing stereoscope (métung a gámit a mágpaltóng laráwan a atlung dimension ó three-dimensional images), ampó ing Playfair cipher (métung a parálan ning pámag-encrypt. Nánúpatâ, píkabaluan yang díli i Wheatstone is karéng ambag na king paniúlung king Wheatstone bridge, a taganang inimbéntú nang Samuel Hunter Christie, a sadyá dang gagamítan bá yang sukdan ing resistancia king electriciad  (electrical resistance) a é ra bálû, ampóng anting mánimúnang taúan king paniúlung ning telegraphy.
René Laennec

I **René-Théophile-Hyacinthe Laennec** (17 ya ing Febrero 1781 – 13 ya ing Agosto 1826)  métung yang Frances a doctor ó mánúlu ampong músico. Inimbéntú né stethoscope anyang 1816, kábang mágóbrá ya king Hôpital Necker. Mégí yang talapangúna king pámangámit na níti karéng miáyaliwang kábilian ó sakit king sálû. Mégí yang 
 lecturer king Collège de France anyang 1822 ampóng profesor king medicina anyang 1823.
George Westinghouse

I **George Westinghouse Jr.** (6 ya ing Octubre 6, 1846 – 12 ya ing Marzo 1914) métung yang Americanung negocianti ampóng iniérung makabási king Pennsylvania a miglalang king railway air brake at méging talapangúna king industria ning electricidad, at tínanggap king minúná nang patent king edad a 19. Ikit nang Westinghouse a malyári yang gamítan ing curienting mililíwas  (alternating current) king pámandáké king electricidad anyang umpisá ning decadang 1880 at ginámit na ngan ing kayang pibandian bá néng isúlung at pisalí ini.  He founded the Westinghouse Electric Corporation in 1886.
Heinrich Focke

I **Henrich Focke** (8 ya ing Octubre 1890 – 25 ya ing Febrero 1979) métung yang Aleman a talapangúna (pioneer) king pámaniulagpó (aviation) ibat king Bremen, ampóng métung karéng talatátag ning companiang Focke-Wulf. Píkabaluan yang díli king kayang pámanimbéntu king Fw 61, ing múmúnang matagumpéng helicopter a Aleman.
John Milne

I **John Milne** (30 ya ing Diciembre 1850 – 31 ya ing Julio 1913) métung yang Britanicong geólogo (geologist) ampóng iniéru king pámagmínang ménigóbra king horizontal seismograph.
John Jacob Abel

I **John Jacob Abel** (19 ya ing Mayo 1857 – 26 ya ing Mayo 1938) métung yang Americanung bioquímico (biochemist) ampóng farmacólogo (pharmacologist). Tétag né ing departamento ning farmacología king Johns Hopkins University School of Medicine at anyang 1893, mégí yang múmúnang profesor king farmacología king Estados Unidos. Anyang atiu king Hopkins, minambag yang pilang paniúlung king medicina, antimó king pámanguá karéng hormone. Bukud king óbrá na king laboratorio, tétag na lá murin déng áliwang periodicong cientifico, antimó ing *[[Journal of Biological Chemistry]]*ampó ing *[[Journal of Pharmacology and Experimental Therapeutics]]*.
Edvard Munch

I **Edvard Munch**  (12 ya ing Diciembre 1863 – 23 ya ing Enero 1944) métung yang Noruegong (Norwegian) pintor. Métung ya karéng pupurian dang díling laráwan king kalalangan ning Albúgan ing obrá na anyang 1893, *[[Ing Gulisak]]* (*[[The Scream]]*).
Marc Isambard Brunel

I **Sir Marc Isambard Brunel**  (25 ya ing Abril 1769 – 12 ya ing Diciembre 1849) métung yang iniérung Franco-Britanico (French-British) a píkabaluan díli king óbrá nang géwá king Britania.  Ya ing mítikdó king Thames Tunnel, ampóng ya ing táta nang Isambard Kingdom Brunel.
Erik Rotheim

I **Erik Andreas Rotheim** (19 ya ing Septiembre 1898 – 18 ya ing Septiembre 1938) métung yang Noruegong (Norwegian) iniérung químico ampóng inventor. Píkabaluan yang díli úli ning kayang pamánimbéntu king múmúnang aerosol spray can ampóng valvulang makápagdala ampóng makádákéng liquido.
Jacques-Yves Cousteau

I **Jacques-Yves Cousteau** (11 ya ing Junio 1910 - 25 ya ing Junio 1997) métung yang Frances a mánungkúlan king ukbung dáyatmálat (naval officer), oceanografo (oceanographer), talagawang pelicula ampóng talasúlat. Métung ya karéng menimbéntu king mumunang matagumpéng open-circuit self-contained underwater breathing apparatus, ("SCUBA"), a áusan dang Aqua-Lung, a mékásáup kaya king pámangawá karéng múmúnang documentary king lálam danum.
Paul Cézanne

I **Paul Cézanne** (19 ya ing Enero 1839 – 22 ya ing Octubre 1906) métung yang pintor a Frances a  Post-Impressionist a maki óbrang migdalang báyung parálan ning pámaglaráwan, at mig-influencia karéng pangimut king kalalangan anyang múmúnang dáké ning kadwang púlung síglu. Sasabian dang migsilbí yang tété king pílatan ning Impressionism ning tauling dáké ning kalabingsyam a síglu ampó ing Cubism ning múmúná nang dáké ning kadwang púlung síglu.
Cimabue

I **Cimabue** métung yang Italianung pintor ampóng taladiséniung mosaico ibat king Florencia. Kilála yá múrin karéng lagyung **Cenni di Pepo** ó **Cenni di Pepi.**
Percy Spencer

I **Percy LeBaron Spencer** (19 ya ing Julio 1894 – 8 ya ing Septiembre 1970) métung yang Americanung físico (physicist) ampóng inventor a mékilala antimóng ménimbéntu king microwave oven.
Giotto

I **Giotto di Bondone**  (c. 1267[a] – January 8, 1337)  a kilala king lagyung  **Giotto**  at milikas king Latin antimong **Giottus**, metung yang pintor ampong arquitectong Italianu ibat king  Florencia anyang tauli nang dake ning Edad Media. Megobra ya anyang panaung Gothic ampong Proto-Renaissance. Sinulat ning kapanaun nang Giotto, ing banquero ampong talasulat cronica o amlat a i Giovanni Villani, a i Giotto ing "pekamatenakan king pamamintura anyang panaun na, a ginulis kareng figurang balamu king kalikasan" ampo king kayang ikilalanan ning maldang "tenakan ampong kabiasnan". Agpang kang Giorgio Vasari, malinong dinayu ya I Giotto king dominanting estilong Bizantino at inumpisan ne ing "mapiang kalalangan ning pamamintura anti ing balu tamu ngeni, ing pamangulis a matapat ibat king bie, bageng maygit da nang adwang dalan a banwang e ra dininan ulaga".
Masaccio

I **Masaccio**  (21 ya ing Dicembre 1401 – kaléldó ning 1428), míbait a **Tommaso di Ser Giovanni di Simone**, métung yang talalalang a Florentinong tutúring dang múmúnang mapiang pintor ning panaun ning Quattrocento ning Pasibáyung Pángabait a Italiano (Italian Renaissance). Agpang kang Vasari, i Masaccio ing byásang díling pintor ning kayang heneracion úli ning kayang ténákan king kayang gélingan king pámakiapus king kalikásan, bibiáyan nó réng figura ampóng kimut at pámagdalang pánga atlung dimension.
Johannes Vermeer

I **Johannes Vermeer** a áusan da mú namang **Jan Vermeer**; (Octubre 1632 – 15 ya ing Diciembre 1675) métung yang Holandes a pintor ning panaun a Barroco a makatútuk karéng malilyári king kilub dang balé déng makalibútad kábilian. Tutúring déng métung karéng mapiang díling pintor ning Panaun nang Gintu ning Holanda kayábé ya i [Rembrandt]].
Isambard Kingdom Brunel

I **Isambard Kingdom Brunel** (9 ya ing Abril 1806 – 15 ya ing Septiembre 1859) métung yang Britanicong iniérung civil ampóng iniérung mecánico, a tutúring dang "métung karéng mataram ísip ampóng dakal árapat king kasalésáyan ning ingeniería (engineering)", "one of the 19th-century engineering giants", ampóng "métung karéng mapiang díling taúan ning Revolucion Industrial, a migbáyu king ichúra ning labuad ning Inglaterra kapamílaan da réng kayang diseniong kaníta pámú linual ampóng maténákan a bágéng tinikdó". Mítikdó yang sadsáran (dockyards), ing Great Western Railway (GWR), métung a serie da réng bapor a páganan ning singó (steamships), kayábé ya ing múmúnang steamship a mégawá báng  dálákit king Kadayatmalátan a Atlantico, ampóng dakal a tété ampóng tunnel.

Anyang carera na, dakal ya árapat a múmúna king ingeniería (engineering firsts), kayábé ya ing pámanikdó ning múmúnang tunnel king Ilug Thames, lálam ning métung a ílug a daralánan da réng sakén danum, ampó ing paniúlung ning múmúnang bapor a bapor a páganán ning sandírit a munta king kadayatmalátan, a anyang minúná yang miglakbé anyang 1843, ya ing pékamaragul a bapor a mítikdó.
Jimi Hendrix

I **James Marshall** "**Jimi**" (míbait a **Johnny Allen Hendrix**; 27 ya ing Noviembre 1942 – 18 ya ing Septiembre 1970) métung yang Americanung gitarista, talasúlat canta ampóng mágcanta. Tutúring déng mapiang dili ampong métung karéng ma-influenciang díling gitaristang electrica king kasalésáyan ning musicang pop, at métung karéng pupurian dang díling musico ning kadwang púlung síglu.
John Constable

**John Constable**  (11 ya ing Junio 1776 – 31 ya ing Marzo 1837) métung yang Ingles a pintor da réng vista (landscape painter) king tradiciong Romantico. Míbait ya king Suffolk, at píkabaluan yang dili king pamagbayu na king categoriang pámamintúrang vista kapamílatan da réng laráwán na king Dedham Vale, ing lugal a makapadúrut king tuknángán na – a ngéni áusan da nang "Labuad a Constable"  ("Constable Country").
William Ewart Gladstone

I **William Ewart Gladstone**  (29 ya ing Diciembre 1809 – 19 ya ing Mayo 1898) métung yang Britanicong pékapun ampóng politicong Liberal. Kilub ning carerang miras maygit ánam a púlung (60)  banwa, labí yang adwang banwang migsilbing Pun Ministru, a mapipitná kareng ápat a é tukí-tuking términu (ing pékamakábá king sánumang pun ministru ning Britania), manibat anyang 1868 anggang 1894. Mékatápat ya múrin migsilbing Chancellor of the Exchequer, a míras maygit labing adwang banwa.
Alfred a Mapia

I **Alfred a Mapia** (a susúlat da múring **Ælfred**(Circa|849 – 26 ya ing Octubre 899) Arí dé réng Albugang Saxon manibat 871 anggang 886, ampóng Ari da reng Anglo-Saxon manibat 886 anggang mate ya anyang 899. King lálam ning pámag-árí nang Alfred, dakál la réng repormang míumpisan king pámanibála ampó king militar, at iti migdalang pangmaluátan a pámagbáyu king Inglaterra.
Giuseppe Verdi

I **Giuseppe Fortunino Francesco Verdi**  (9 ó 10 ya ing Octubre 1813 – 27 ya ing Enero 1901) métung yang compositor a Italianong píkabaluan díli karéng opera. Míbait ya king Busseto king familia king provinciang makalibútad kábilian, at ménigáral yang musica king úli ning métung a local a tátangkílik. I Verdi ing migdomina king larángan da réng operang Italiano, kaybat ning panaun da ri  Gioachino Rossini, Vincenzo Bellini, ampóng Gaetano Donizetti, a meg-influencia king óbrá na.
Enrico Caruso

I **Enrico Caruso** (25 ya ing Febrero 1873 – 2 ya ing Agosto 1921) métung yang Italianung tenor king opera. Mitmung púrî ing tinggap na karéng mánimúnang teatro ning opera king Europa ampóng America, at línagé ya karéng miáyaliwang papil manibat king lirico angga king dramatico. Métung ya karéng minúnang mánimúnang maténákan a mágcantang mika comercial recording, at 247 la réng ápalual na karéti manibat 1902 anggang 1920, at úli na níti síníkat ya karéng miáyaliwang bangsa.
Antonio Stradivari

I **Antonio Stradivari** (circa|1644}} – 18 ya ing Diciembre 1737) métung yang Italianong talapaglalang ampóng maglarin instrumentu king musicang maki cuerdas antimó karéng violin, cello, gitara, viola ampóng alpa. Magagámit ya ing Latin a pángasulat ning kayang lagyú, ing *[[Stradivarius]]*, ampó ing pépakúyad a *Strad* pára karéng kayang instrumentu. Tatantian dang mékagawá yang 1,116 a instrumentu, at 960 la réng violin karéti. Manga  650 la réng instrumentung mitatágan, kayábé la réng 450 anggang 512ng violin. Tutúring dóng pékamasanting lang clasi déng instrumentung géwá na, at tutú lang maulagang collector's items.
Samuel Johnson

I **Samuel Johnson** (18 ya ing Septiembre 1709 OS 7 ya ing Septiembre] – 13 ya ing Diciembre 1784), a maralas dang áusang **Dr Johnson**, métung yang Ingles a talasúlat a minyé pangmaluátan a ambag antimóng poeta, talasúlat drama, talasúlat sanésé, moralista, talasúlat sermon, talasúlat talambié, talapatuntun (editor), ampóng lexicógrafo.
Joan Sutherland

I **Dame Joan Alston Sutherland**,  (7 ya ing Noviembre 1926 – 10 ya ing Octubre 2010)  métung yang Australianang sopranong píkabaluan king kayang ambag king pasibáyú nang pángabait ning pámitipun a bel canto manibat anyang decadang 1950 anggang 1980.
Kiri Te Kanawa

**Dame Kiri Jeanette Claire Te Kanawa**  (míbait 6 ya ing Marzo 1944) métung yang retiradang mágcanta king opera ibat king New Zealand. Maki siwálá yang ganap a lyric soprano.
Arnold Schoenberg

I **Arnold Schoenberg** o **Schönberg** (13 ya ing Septiembre 1874 - 13 ya ing Julio 1951) métung yang compositor, teóricong musical (musical theorist), talaturû, talasúlat ampóng pintor a Austriaco-Americano (Austrian-American). Tutúring dé réng dakal a métung karéng ma-influnciang díling compositor ning kadwang púlung síglu. Míyugné ya king pangimut a expressionist movement king poesia o kawatásan ampóng kalalangan a Aleman, at pékapun né ning Second Viennese School. Úling compositor yang Judio, píkapalian né ning Nazi Party, at bináwal na ing pámagbulalag da réng obrá na. Minális ya king Estados Unidos anyang 1933, at mégí yang mémalén a Americanu anyang 1941.
Giacomo Meyerbeer

I **Giacomo Meyerbeer** (míbait a **Jakob Liebmann Meyer Beer**; 5 ya ing Septiembre 1791 – 2 ya ing Mayo 1864) métung yang Aleman a compositor king opera, "ing maralas dang díling pálagéng compositor opera anyang kalabingsyam a síglu, a mángituglung kari Mozart ampóng Wagner". Kétang kayang opera anyang 1831, ing *[[Robert le diable]]* ampó réng katukí na, dinínan néng  'masyas a kaurian'  ing grand opera. Línual ya ing estilu nang Meyerbeer king grand opera kapamílatan ning pámisámut ning estilo ning orquestang Aleman ampó ing tradicion king siwálang Italiano. Mégámit la réni king contextu da réng ma-dramang libretto nang Eugène Scribe at pépasikán nó ning makabáyung tecnolohia ning Paris Opéra. Mítikdó lang pibagáyan a migpanatílî king Paris antimóng tungkú ning opera anyang kalabingsyam a síglu.
Thomas Mann

I **Paul Thomas Mann**  (6 ya ing Junio 1875 – 12 ya ing Agosto 1955) métung yang Aleman a novelista, talasúlat makúyad a salítâ, criticong social, filántropo, talasúlat sanésé (essayist), ampóng laureado king Galal a Nobel king Malagung Paniúlat.
Luciano Pavarotti

I **Luciano Pavarotti**  (12 October 1935 - 6 September 2007) métung yang Italianung tenor king operang anyang tauliínang dáké ning carera na, minális ya king musicang pop; king lambátan, mégí ya kareng pupurian dang diling tenor king kabang panaun. Dakal ya gewang recording da reng completung opera, ampó pang aria, at síníkat ya king mabílug a yátu king kayang tonu. Ing métung karéng binié dang bansag kaya, "King of the High Cs".
Plácido Domingo

I **José Plácido Domingo Embil** (míbait 21 ya ing Enero 1941)  métung yang Castilang mágcanta king opera, director king orquesta, ampóng manibálá king kalalangan. Maygit nóng dinálan déng maka-record nang cumpletung opera, at píkabaluan ya king kabiasnán na karéng miyáyaliwang báge. Lálagé ya king Italianu, Frances, Castila, Ingles ampóng Ruso karéng mátas a úring teatro ning opera king yátu.